Sidste weekend var der flere eksempler på flere unge mennesker, der begav sig ud på en natlig svømmetur over fjorden fra havnen i Aalborg, og igen i nat var der to unge mænd, der forsøgte sig med den tur. Kort før klokken fire blev politi og beredskab kaldt ud til en potentiel drukneulykke, men beredskabet blev hurtigt sendt hjem igen, da politiets patrulje fandt ud af, at det var et par berusede, unge mænd. Da de blev hevet op til politiets patrulje var en af dem på tværs, og han endte derfor nattens i politiets detention på grund af overtrædelse af ordenbekendtgørelsen. Det fortæller vagtchefen ved Nordjyllands Politi. Det er ulovligt at bade i havnen, og det takseres med en bøde på 1500 kroner, hvis man springer i uden for havnebadet.
Igen i nat sprang unge mænd i havnen i Aalborg. Den ene var på tværs og blev taget med tilbage til detentionen.